Archibald Mogwe

Archibald Mooketsa Mogwe (Phatwe a le malatsi a masome mabedi le boferabongwe 1921 - Tlhakole a le masome mabedi le botlhano 2021) e ne e le lepolotiki le modiredi wa boditšhabatšhaba kwa Botswana.

  Tiro 
Leloko la palamente go tswa kwa Kanye, Mogwe o ne a direla jaaka Tona ya Mafatshe a Sele go tloga ka 1974 go fitlha ka ngwaga wa 1984, le jaaka Tona wa Meepo le Merero ya Metsi go tloga ka 1985 go fitlha ka 1994, pele ga a direla jaaka Moemedi wa Botswana kwa United States. O ne a tlhomiwa go nna mo maemong a bofelo ka Ngwanatsele a le lesome le boraro ka 1995 mme a neela ditlankana tsa gagwe ka Tlhakole a le malatsi a le maratato 1996."Diplomatic Representation for the Republic of Botswana", US State Department website. Mogwe gape o nnile le seabe se se botlhokwa jaaka motsamaisi mo dipuisanong tsa Inter-Congolese. Fa a sa le monnye, o ne a dira letshwao la gagwe jaaka Mokwaledi wa Ntlha wa sennelaruri wa Ofisi ya ga Tautona Sir Seretse Khama.

O ne a na le bana ba le bararo le mosadi wa gagwe wa ntlha Lena Mosele Senakhomo (d. 1992), morwadie, Maleta Luna-Rosa Mogwe (d. 1954) - yo o neng a nyetswe ke morwa Rev. Albert Alfred Frank Lock, Mookamedi wa bobedi [le yo o neng a direla lobaka lo loleele] wa Kokoano ya setšhaba kwa Botswana le morongwa wa LMS); morwa, Hugh Lehlohonolo Moabi Mogwe (o tshotswe ka 1956 mme a tlhokafala ka 2012); le morwadie Alice Mogwe (yo o tshotsweng ka 1961). Go tloga ka 1997 go fitlha a tlhokafala ka 2020, Mogwe o ne a nyetse  porofesa wa ntlha wa mosadi wa Botswana ebong Serara Selelo-Mogwe. Mogwe o na le bana ba bana ba basetsana ba le barataro, a le mongwe wa mosimane le dikokomane di le pedi.

O ne a itsege ka go nna botlhale ka bonako. Nako nngwe, fa a ne a le kwa kokoanong ya SADCC kwa Lusaka, o ne a atamelwa ke Tona ya Matlotlo ya Zambia, yo o neng a leka go mo nyatsa ka gore "ah, tsala ya me Rre Mogwe, Tona ya Merero ya Metsi kwa Botswana. O dirang fano jaaka tona e e senang portfolio; mongwe le mongwe o itse gore Botswana ga e na metswedi wa metsi." Archie, ka karabo e e bonako, mme morago ga go akanya ka motsotswana, o ne a araba ka gore "Go tshwana fela le wena, tsala ya me e e rategang, Tona ya Matlole ya Zambia."[go tlhokega nopolo]

O tlhokafetse ka Tlhakole a le masome mabedi le botlhano, 2021, a le dingwaga di le masome a ferabongwe le boferabongwe."Botswana's Archibald Mogwe hailed as colossus of public service". SAnews. 1 March 2021. Retrieved 17 Phalane 2025.

 Tlotlo 

 O ne a abelwa Order of the British Empire (OBE) pele ga Botswana e bona boipuso ka 1966

 Ditshupiso 

Karolo:Baemedi ba Botswana kwa lefatsheng la United States
Karolo:Dintsho tsa ngwaga wa 2021
Karolo:Matsalo a 1921
Karolo:Mapalamente a Botswana